CELEX: 32015R1933
Language: et
Date: 2015-10-27 00:00:00
Title: Komisjoni määrus (EL) 2015/1933, 27. oktoober 2015, millega muudetakse määrust (EÜ) nr 1881/2006 seoses polütsükliliste aromaatsete süsivesinike piirnormidega kakaokiudude, banaanikrõpsude, toidulisandite, kuivatatud ürtide ja kuivatatud vürtside puhul (EMPs kohaldatav tekst)

28.10.2015   
            
            
               ET
            
            
               Euroopa Liidu Teataja
            
            
               L 282/11
            
         KOMISJONI MÄÄRUS (EL) 2015/1933,
   27. oktoober 2015,
   millega muudetakse määrust (EÜ) nr 1881/2006 seoses polütsükliliste aromaatsete süsivesinike piirnormidega kakaokiudude, banaanikrõpsude, toidulisandite, kuivatatud ürtide ja kuivatatud vürtside puhul
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. veebruari 1993. aasta määrust (EMÜ) nr 315/93, milles sätestatakse ühenduse menetlused toidus sisalduvate saasteainete suhtes, (1) eriti selle artikli 2 lõiget 3,
   ning arvestades järgmist:
   
               (1)
            
            
               Komisjoni määruses (EÜ) nr 1881/2006 (2) on sätestatud teatavate saasteainete piirnormid toiduainetes.
            
         
               (2)
            
            
               Kõnealuse määruse kohaselt peavad polütsükliliste aromaatsete süsivesinike piirnormid olema ohutud ja nii väiksed, kui on mõistlikult võimalik saavutada hea tootmis-, kuivatamis- ja põllumajandus-/kalandustava abil.
            
         
               (3)
            
            
               Kakaokiud on kakaoubade kestast saadav spetsiifiline kakaotoode, mis sisaldab rohkem polütsüklilisi aromaatseid süsivesinikke kui purustatud kakaoubadest saadavad kakaotooted. Kakaokiud ja nendest saadud tooted on toidutootmisahela vahesaadused ning neid kasutatakse vähese kalorsuse ja suure kiudainesisaldusega toidu koostisosana. On asjakohane kehtestada polütsükliliste aromaatsete süsivesinike konkreetsed piirnormid kakaokiudude ja nendest saadud toodete puhul. Kuna selliste toodete rasvasisaldus on väike, on asjakohane kehtestada kõnealused piirnormid märgkaalu põhiselt.
            
         
               (4)
            
            
               Banaanikrõpse kasutatakse hommikusöögihelvestes ja kondiitritoodetes ning neid tarbitakse suupistetena. Hiljuti leiti, et banaanikrõpsud sisaldavad suures koguses polütsüklilisi aromaatseid süsivesinikke. See on seotud banaanikrõpsude praadimisega kookospähkliõlis. Seepärast on asjakohane kehtestada polütsükliliste aromaatsete süsivesinike piirnormid banaanikrõpsude puhul. Kuna nende ainete esinemist käsitlevad andmed on puudulikud, kehtestatakse nimetatud piirnormid esimese sammuna tasemel, mis vastab otsetarbimiseks või toidu koostisosana kasutamiseks ette nähtud kookospähkliõli puhul kehtestatud piirnormidele. Kõnealused piirnormid tuleks kättesaadavate esinemisandmete alusel kahe aasta jooksul läbi vaadata.
            
         
               (5)
            
            
               Polütsüklilisi aromaatseid süsivesinikke on leitud suures koguses teatavates toidulisandites, mis sisaldavad taimseid koostisosi või on taimedest saadud. Sellist suurt sisaldust kõnealustes toidulisandites seostatakse nimetatud taimsete koostisosade puhul kasutatud halva kuivatamistavaga. Sellist sisaldust saab ära hoida hea tava rakendamisega. Seega on kohane kehtestada kõnealuste toodete puhul sellised polütsükliliste aromaatsete süsivesinike piirnormid, mis on hea kuivatamistava korral saavutatavad ja millega tagatakse inimeste tervise kõrgetasemeline kaitse.
            
         
               (6)
            
            
               Teatavatel juhtudel on polütsüklilisi aromaatseid süsivesinikke leitud suures koguses ka sellistes toidulisandites, mis sisaldavad taruvaiku, mesilaspiima või spiruliinat või on neist saadud; sellist sisaldust seostatakse halva tava järgimisega. Kuna hea tava abil on võimalik kõnealust sisaldust vähendada, on asjakohane kehtestada polütsükliliste aromaatsete süsivesinike piirnormid ka nende toodete puhul.
            
         
               (7)
            
            
               Polütsüklilisi aromaatseid süsivesinikke on leitud suures koguses ka kuivatatud ürtides ja kuivatatud vürtsides ning sellelgi juhul seostatakse seda halva kuivatamistavaga. Seepärast on kohane kehtestada polütsükliliste aromaatsete süsivesinike piirnormid kuivatatud ürtide ja kuivatatud vürtside puhul. Suitsutatud paprika ja kardemoni puhul kasutatavad traditsioonilised suitsutamis- ja töötlemismeetodid toovad kaasa suure polütsükliliste aromaatsete süsivesinike sisalduse neis vürtsides. Kuna nimetatud vürtse tarvitatakse vähe, on asjakohane jätta kõnealuste suitsutatud toodete puhul nende turulejätmise võimaldamiseks piirnormid kehtestamata.
            
         
               (8)
            
            
               Tuleks ette näha piisav ajavahemik, mille vältel liikmesriigid ja toidukäitlejad saaksid kohaneda käesolevas määruses sätestatud uute nõuetega.
            
         
               (9)
            
            
               Seepärast tuleks määrust (EÜ) nr 1881/2006 vastavalt muuta.
            
         
               (10)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1881/2006 lisa muudetakse vastavalt käesoleva määruse lisale.
   Artikkel 2
   Käesoleva määruse lisas loetletud ja enne 1. aprilli 2016 seaduslikult turule lastud toiduained, välja arvatud punktis 6.1.11 nimetatud toiduained, võivad pärast kõnealust kuupäeva turule jääda kuni nende minimaalse säilimisaja või kasutustähtaja lõpuni.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. aprillist 2016, välja arvatud punktis 6.1.11 nimetatud toiduainete jaoks kehtestatud piirnormide puhul, mida kohaldatakse alates käesoleva määruse jõustumise kuupäevast.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. oktoober 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 37, 13.2.1993, lk 1.
   
      (2)  Komisjoni määrus (EÜ) nr 1881/2006, 19. detsember 2006, millega sätestatakse teatavate saasteainete piirnormid toiduainetes (ELT L 364, 20.12.2006, lk 5).
   
      LISA
      Määruse (EL) nr 1881/2006 lisa 6. jagu „Polütsüklilised aromaatsed süsivesinikud” muudetakse järgmiselt.
      
                  1)
               
               
                  Punkt 6.1.2 asendatakse järgmisega:
                  
                              „6.1.2
                           
                           
                              Kakaooad ja nendest saadud tooted, välja arvatud punktis 6.1.11 osutatud tooted
                           
                           
                              5,0 μg kilogrammi rasva kohta alates 1.4.2013
                           
                           
                              35,0 μg kilogramm rasva kohta alates 1.4.2013 kuni 31.3.2015
                              30,0 μg kilogrammi rasva kohta alates 1.4.2015”
                           
                        
            
                  2)
               
               
                  Lisatakse järgmised punktid 6.1.11, 6.1.12, 6.1.13, 6.1.14 ja 6.1.15:
                  
                              „6.1.11
                           
                           
                              Kakaokiud ja nendest saadud tooted, mis on ette nähtud kasutamiseks toidu koostisosana
                           
                           
                              3,0
                           
                           
                              15,0
                           
                        
                              6.1.12
                           
                           
                              Banaanikrõpsud
                           
                           
                              2,0
                           
                           
                              20,0
                           
                        
                              6.1.13
                           
                           
                              Taimi või taimseid valmistisi sisaldavad toidulisandid (39) (1)
                                  (2)
                              
                              Taruvaiku, mesilaspiima või spiruliinat või nende valmistisi sisaldavad toidulisandid (39)
                           
                           
                              10,0
                           
                           
                              50,0
                           
                        
                              6.1.14
                           
                           
                              Kuivatatud ürdid
                           
                           
                              10,0
                           
                           
                              50,0
                           
                        
                              6.1.15
                           
                           
                              Kuivatatud vürtsid, välja arvatud kardemon ja suitsutatud Capsicum spp.
                           
                           
                              10,0
                           
                           
                              50,0
                           
                        
            
         (1)  Taimsed valmistised on valmistised, mis on saadud taimedest (nt terve taim, taimeosa, tükeldatud või lõigutud taim) eri töötlemismeetoditega (nt pressimine, pigistamine, ekstraheerimine, fraktsioneerimine, destilleerimine, kontsentreerimine, kuivatamine ja fermenteerimine). See määratlus hõlmab peenestatud või pulbristatud taimi, taimeosi, vetikaid, seeni, samblikke, tinktuure, ekstrakte, eeterlikke õlisid (välja arvatud punktis 6.1.1 osutatud taimeõlid), pressitud mahlu ja töödeldud eritisi.
      
         (2)  Piirnorme ei kohaldata taimeõli sisaldavate toidulisandite puhul. Toidulisandi koostisosana kasutatava taimeõli puhul tuleks kohaldada punktis 6.1.1 kehtestatud piirnorme.”